
ŠAKIŲ RAJONO SAVIVALDYBĖS  ADMINISTRACIJOS  DIREKTORIUS
ĮSAKYMAS
DĖL LEIDIMO RENGTI DETALŲJĮ  PLANĄ 
2013 m. kovo 14 d. Nr. AT-288
Šakiai


Vadovaudamasis Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 29 straipsnio 8 dalies 2 punktu, Lietuvos Respublikos teritorijų planavimo įstatymo (Žin., 1995, Nr. 107-2391; 2004, Nr. 21-617) 20 straipsnio 1 dalies 1 punktu ir 22 straipsnio 1 dalies 3 punktu, rajono savivaldybės tarybos 2013 m. sausio 31 d. sprendimu Nr. T-37 patvirtintu Aukštybinių statinių (inžinerinių statinių - vėjo elektrinių ir jų grupių bei elektroninio ryšio perdavimo bokštų, stiebų) išdėstymo Šakių rajono savivaldybės  teritorijoje specialiuoju planu bei atsižvelgdamas į Laimos Stonkuvienės agroserviso įmonės (į.k 7433209), atstovaujamos UAB „Žvirgždaičių energija“ (į.k 302444640) direktoriaus Dainiaus Jurėno, veikiančio pagal 2011 m. sausio 13 d. įgaliojimą (notarinio registro Nr.171), 2013 m. vasario 27 d. prašymą,

l e i d ž i u rengti žemės sklypo (kadastrinis Nr.8496/0001:6), esančio Valių k., Žvirgždaičių sen., Šakių raj., padalinimo į du sklypus ir vieno iš atidalintų žemės sklypų pagrindinės tikslinės naudojimo paskirties pakeitimo, detalųjį planą.



Šis įsakymas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka
Direktorius                                                                                                           Juozas Puodžiukaitis

